Kindralkuberner (Eesti)

Kindralkuberner oli Eesti riigikorra kaitse juht sõjaseisukorra piirkonnas aastail 1920–1930.

Seoses Sõjavägede Ülemjuhataja ameti kaotamisega pani Vabariigi Valitsus 1. detsembril 1920 Vene Sõjaseisukorra seaduses ettenähtud kindralkuberneri õigused Siseministri peale. 

1. detsembril 1924 määras Vabariigi Valitsus seoses sõjaseaduse kehtestamisega kogu Eesti riigi piirides Kaitsevägede Ülemjuhatajaks Johan Laidoneri, kes samal päeval pani kindralkuberneri kohused ja õigused diviisiülemate peale (1. Diviisi ülem Otto Heinze Narvas, 2. Diviisi ülem Ernst Põdder Tartus ja 3. Diviisi ülem Aleksander Tõnisson Tallinnas). 

Uuesti pani Vabariigi Valitsus kindralkuberneri ülesanded Siseministri peale 7. jaanuaril 1925. 

Kindralkuberner nimetati ümber Sisekaitseülemaks Kaitseseisukorra seaduse jõustumisega 15. augustil 1930.

 
1920. aasta Eestis
1925. aasta Eestis